บาสเกตบอลหญิงอัฟกัน พบสหรัฐฯ นัดกระชับมิตรวันสตรีสากล
ทีมบาสเกตบอลหญิงอัฟกานิสถาน ลงแข่งขันนัดกระชับมิตรกับทีมสถานทูตสหรัฐอเมริกา และกองกำลังรักษาความปลอดภัยนานาชาติ วานนี้ (8 มี.ค.) เนื่องในวันสตรีสากล โดย พาลวาชา หนึ่งในผู้เล่นทีมอัฟกานิสถานวัย 19 ปี เปิดเผยว่า ตอนแรกที่เริ่มเล่นกีฬา ครอบครัว และคนรอบข้างไม่สนับสนุนเธอเลย แต่ขณะนี้ ทุกคนเข้าใจ และสนับสนุนตนเองที่ได้เป็นนักกีฬา และสร้างชื่อเสียงให้กับประเทศขณะที่ซาเมร่า อัสคารี่ นักบาสเกตบอลหญิงชาวอัฟกัน กล่าวว่า เป้าหมายในการเล่นกีฬาของตนเอง คือ การทำให้การเล่นกีฬาของผู้หญิงชาวอัฟกันเป็นส่วนหนึ่งของสังคม และทำให้ผู้ชายไม่มาตั้งคำถามกับพวกผู้หญิง ว่า ทำไมผู้หญิงชาวอัฟกันถึงเล่นกีฬาได้ด้านไรอัน โครเกอร์ เอกอัครราชทูตสหรัฐอเมริกาประจำอัฟกานิสถาน เปิดเผยว่า การแข่งขันครั้งนี้เป็นเหมือนการเฉลิมฉลองให้กับความสำเร็จของผู้หญิงชาวอัฟกันในช่วง 10 ปีที่ผ่านมา ซึ่งถือเป็นเกียรติของผู้หญิงชาวอัฟกันทุกคนทั้งนี้ผู้หญิงชาวอัฟกันถูกลิดรอนสิทธิอย่างหนักนับตั้งแต่กลุ่มตาลิบันเข้ายึดครองอำนาจในช่วงระหว่างปีคริสตศักราช 1996-2001 โดยผู้หญิงอัฟกันถูกห้ามไม่ให้รับการศึกษา การทำงาน และการลงคะแนนเสียงเลือกตั้ง
 ทีมบาสเกตบอลหญิงอัฟกานิสถาน ลงแข่งขันบาสเกตบอลนัดกระชับมิตรกับทีมสถานทูตสหรัฐอเมริกา และกองกำลังรักษาความปลอดภัยนานาชาติ เนื่องในวันสตรีสากล
นัดกระชับมิตร,บาสเกตบอลหญิง,วันสตรีสากล,สถานทูตสหรัฐฯ,อัฟกานิสถาน